### Beslutningstema

I denne sag besluttes, om der skal indgås en betinget købsaftale med BoligSyd om salg af matr. 1188 og 306 David Andreasen ejerlav, David Andreasen uden offentligt udbud, og der skal godkendes en pris for arealet.

### Sagsfremstilling

BoligSyd har forespurgt om køb af matr. 306 og 1188, David Andreasen. Matriklerne skal sammen med en privatgrund (matr. 132) anvendes til opførelse af 25 seniorboliger, ét fælleshus, samt 47 parkeringspladser. Grundarealet for matr. 306 og 1188 er i alt 10.196 m2.

Matr. 306 og 1188 David Andreasen er i dag ikke omfattet af en lokalplan, men af en kommuneplanramme.
Lokalplan 185-420 og Kommuneplantillæg 152-420 forventes godkendt, hvorefter projektet om opførelse af seniorboliger og fælleshus kan gennemføres.

I [adresse] står, at købesummen for en ubebygget ejendom, der erhverves med henblik på etablering af almene boliger, må opgjort kontant ikke overstige prisen i handel og vandel.

Afdelingen Ejendomme har derfor indhentet eksterne vurderinger på grunden. EDC Erhverv har vurderet de 10.196 m² til mellem 1.050 – 1.150 mio. kr. inkl. moms, og Nordicals har vurderet grunden til 3.058.500 kr. inkl. moms. Der er stor spredning i vurderingerne, og Direktionen vurderer, at markedsprisen - og dermed salgsprisen - skal fastsættes til et gennemsnit af EDC Erhverv og Nordicals vurderinger. Dette er 2.054.250 kr. inkl. moms (1.643.400 kr. ekskl. moms), som giver en pris på 201 kr. inkl. moms pr. m² (161 kr. ekskl. moms pr. m²).

Boligsyd er præsenteret for prisen og har i den forbindelse sendt et modbud, samt begrundelse for modbuddet - se vedhæftede bilag.

I overensstemmelse med støttebekendtgørelsen og de kommunalretlige grundsætninger skal arealet sælges til markedsprisen.

Handlen betinges derudover af, at Tønder Kommune meddeler støttetilsagn til almene boliger ved godkendelse af skema A og B. Derudover betinger køber sig, at køber tillige kan erhverve den tilstødende matrikel, matr. 132 Agerskov til realisering af projektet.

De generelle salgsvilkår skal gælde for salg af grunden, så det er køber, der skal afholde udgifterne til udstykning af grunden og tinglysning af handlen.

Ifølge udbudsbekendtgørelsen må salg af fast ejendom ikke ske uden forudgående offentligt udbud. Reglerne gælder dog ikke ved salg af fast ejendom til gennemførelse af offentligt støttet byggeri i henhold til love om almene boliger samt støttede private andelsboliger m.v. og lov om støttede private ungdomsboliger. Kommunen kan derfor sælge direkte til BoligSyd uden offentligt udbud.

### Økonomi

Et salg vil give en indtægt svarende til købsprisen. Beløbet tilgår kassen.

### Lovgrundlag

Udbudsbekendtgørelsen, Kommunestyrelovens §68, Støttebekendtgørelsen, Lokalplan 185-420 og Kommuneplantillæg 152-420

### Indstilling Direktionen indstiller,

|  |  |
| --- | --- |
| at | matr. 1188 og 306 Agerskov sælges til BoligSyd til markedsprisen på 1.643.400 kr. ekskl. moms, |
| at | købesummen tilgår kommunens kasse, |
| at | salget fra købers side betinges af, at skema A og B godkendes m.m., og |
| at | Lokalplan 185-420 og Kommuneplantillæg 152-420 godkendes, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 21. november 2024, pkt. 20:

Det indstilles, at grunden sælges til 1,1 mio. kr. inkl. moms, svarende til laveste vurdering, idet projektudvikler selv har betalt lokalplanen for området.

### Beslutning

Indstillingen godkendt, idet grunden sælges til 1,1 mio. kr. inkl. moms, svarende til laveste vurdering, idet projektudvikler selv har betalt lokalplanen for området.